Obecné zastupiteľstvo vo Vavrečke na základe § 6 zák. SNR č. 369/1990 Zb. o obecnom zriadení v znení neskorších zmien a doplnkov a § 39 a § 71 zákona NR SR č. 195/1998 Z.z. o sociálnej pomoci v znení neskorších zmien a doplnkov, zákona 599/2003 Z.z. o pomoci v hmotnej núdzi **v y d á v a**toto

**VŠEOBECNE ZÁVAZNE NARIADENIE**

**obce Vavrečka č.5/2008**

**O JEDNORÁZOVEJ DÁVKE A SOCIÁLNEJ POŹIČKE, PODMIENKACH A POSTUPE PRI POSKYTOVANÍ JEDNORÁZOVEJ DÁVKY A SOCIÁLNEJ  
 POŽIČKE, SPOSOBE A VÝŠKE POMOCI**

podľa § 39, § 71 zákona č. 195/1998 Z.z., zákona č. 599/2003 Z.z.

**§ 1**

**Úvodné ustanovenia**

1. Toto všeobecne záväzne nariadenie (ďalej len VZN) sa vzťahuje na poskytovanie jednorazovej dávky a sociálne pôžičky. Pri rozhodovaní o poskytnutí jednorazovej pomoci a sociálnej pôžičke sa vychádza zo zákona č. 195/1998 Z.z. o sociálnej pomoci v znení neskorších predpisov, zákona č. 599/2003 Z.z. o pomoci v hmotnej núdzi a zákona č. 71/1967 Zb. o správnom konaní v znení zmien a doplnkov a zákona č. 36/2005 Z.z. o rodine a o zmene a doplnení niektorých zákonov.

1. Toto VZN upravuje:
   1. podmienky pri poskytovaní jednorazovej dávky a sociálnej pôžičke
   2. spôsob, výšku a splátkový kalendár pri sociálnej pôžičke.

**§ 2**

**Jednorazová dávka sociálnej pomoci**

1. Jednorazová dávka sociálnej pomoci je jednou z foriem sociálnej výpomoci na riešenie sociálnej núdze v zvlášť obtiažnych a nepredvídavých situáciách a živelných pohromách.
2. Jednorazovú pomoc možno poskytnúť občanovi, ktorý má trvalý pobyt v obci Vavrečka na úhradu mimoriadnych výdavkov:
   1. na nevyhnutné ošatenie
   2. na zakúpenie školských potrieb pre nezaopatrené dieťa
   3. na kúpu základného vybavenia domácnosti (stoličky, stôl, posteľ, chladnička, práčka)
   4. na mimoriadne liečebné náklady
   5. na preklenutie finančnej tiesne na nákup základných potravín, hygienických potrieb
   6. na zakúpenie pomôcky, prístroja u ŤZP občana (dieťaťa) ktorá je nevyhnutná pre jeho ďalší život
   7. na zmiernenie následkov v prípade živelnej pohromy

1

* 1. neúplným rodinám s deťmi, ktoré sa dostali do nepriaznivej sociálnej, finančnej situácie nie vlastným pričinením z dôvodu dlhodobej nemoci rodiča, alebo dieťaťa
  2. osobe, ktorá zabezpečovala pohreb, v prípade zabezpečovania pohrebu pri úmrtí osoby, ktorá nie je v priamom príbuzenskom vzťahu a príjem zosnulého (zosnulej) bol pod hranicou životného minima a nemal žiadne úspory

**§ 3**

**Podmienky a postup pri poskytovaní jednorazovej dávky sociálnej pomoci**

1. Jednorazová pomoc sa môže poskytnúť občanovi na základe písomnej žiadosti

doručenej na Obecný úrad vo Vavrečke

1. Jednorazovú pomoc možno poskytnúť jednej rodine raz v jednom kalendárnom roku
2. Podmienky priznania jednorazovej pomoci sú stanovené v zákone č. 599/2003 o pomoci v hmotnej núdzi
3. Výnimočne môže starosta obce Vavrečka poskytnúť príspevok rodine, alebo osobe, ktorá nie je trvalo v hmotnej, alebo sociálnej núdzi, avšak len v prípade hodných osobitného zreteľa
4. K žiadosti je potrebné doložiť:
   1. skutočne preukázateľné doklady (napr. pri pohrebe nákup ...)
   2. aktuálne rozhodnutie o výške dôchodku, príp. potvrdenie o príjme žiadateľa a potvrdenie o príjme spoločne posudzovaných osôb (manžel, manželka)
   3. mať vyrovnané všetky poplatky voči obci
5. Zodpovedný zamestnanec obce Vavrečka vykoná v domácnosti žiadateľa šetrenie

oprávnenosti poskytnutia jednorazovej dávky sociálnej pomoci.

**§ 4**

**Výška a spôsob poskytnutia jednorazovej dávky**

1. Výška jednorazovej pomoci:
   1. podľa § 2 tohto VZN: bodoch a) b) výška jednorazového príspevku nesmie

presiahnuť sumu 360 Sk na člena rodiny staršieho ako 12 rokov, a na mladších

členov nepresiahne 240 Sk.

* 1. podľa § 2: bod e) maximálne 600 Sk
  2. podľa § 2: bodoch c) d) h) maximálne do výšky 2400 Sk
  3. podľa § 2: bod f) maximálne do výšky 6000 Sk
  4. podľa § 2: bod g) maximálne do výšky 4200 Sk
  5. podľa § 2: bod i) maximálne do výšky 3000 Sk

1. Spôsob poskytnutia jednorazovej dávky:
   1. jednorazová dávka sa poskytne podľa §2: v bodoch a) b) c) d) e) vo forme nákupu poprípade preplatenia faktúry, pokladničného dokladu, nie v hotovosti
   2. jednorazová dávka sa poskytne podľa §2: v bodoch f) g) h) i) v hotovosti alebo bezhotovostným prevodom z účtu na účet právnickej alebo fyzickej osoby. V prípade, že fyzická osoba nebude mať založený osobný účet priamo z pokladne obecného úradu vo Vavrečke.

2

**§5**

**Sociálna pôžička**

1. Sociálnu pôžičku možno poskytovať občanovi, ktorému sa poskytuje dávka sociálnej pomoci, na úhradu výdavkov na:
   1. kúpu základného vybavenia domácnosti
   2. opravu základného vybavenia domácnosti
   3. opravu strechy, rozvodu elektrickej energie, rozvodu vody, ktoré sú príslušenstvom rodinného domu, ktoré užíva na trvalé bývanie a je jeho vlastníkom
   4. pri postihnutiach živelnej pohromy, nepredvídavých náhlych situáciách
   5. základné vybavenie domácnosti je posteľ, stôl, stolička, vykurovacie teleso, sporák, chladnička, pračka, ak nie sú súčasťou vybavenia bytového domu.
2. Sociálnu pôžičku nemožno poskytnúť na základne vybavenie domácnosti, ktoré je súčasťou vybavenia bytového domu

**§ 6**

**Podmienky poskytnutia sociálnej pôžičky**

1. Sociálne pôžička sa môže poskytnúť občanovi na základe písomnej žiadosti, ktorú doručí na obecný úrad
2. Sociálnu pôžičku možno poskytnúť až po splatení predchádzajúcej, ak mu bola poskytnutá
3. Podmienky priznania sociálnej pôžičky sú stanovené v zákone č. 195/1998 o sociálnej pomoci Z.z.
4. Výnimočne sa môže poskytnúť sociálna pôžička rodine, alebo osobe ktorá nie je trvalo v hmotnej , alebo sociálnej núdzi, avšak len v prípade hodných osobitného zreteľa
5. K žiadosti je potrebné doložiť:
   1. skutočne preukázateľné doklady (napr. pri nákupe základného vybavenia ...)
   2. aktuálne rozhodnutie o výške dôchodku, príp. potvrdenie o príjme žiadateľa a potvrdenie o príjme spoločne posudzovaných osôb (manžel, manželka)
   3. mať vyrovnané všetky poplatky voči obci

**§ 7**

**Výška a spôsob poskytnutia sociálnej pôžičky**

1. Výšku sociálnej pôžičky určí obecné zastupiteľstvo obce Vavrečka po preskúmaní

skutočnosti.

1. Sociálna pôžička sa poskytuje na základe písomnej zmluvy o poskytnutí sociálnej pôžičky, túto zmluvu uzatvára občan s obcou Vavrečka .
2. Zmluva o poskytnutí sociálnej pôžičky musí obsahovať najmä:
   1. výšku pôžičky
   2. účel pôžičky
   3. lehotu splatnosti

3

* 1. výšku splátok
  2. záväzok občana, že pôžičku začne splácať ihneď po jej poskytnutí v 500,- Sk mesačných splátkach, že pôžičku splatí do 4 rokov od jej výplaty, že pôžičku vráti, ak sa nepoužije na účel, na ktorý sa poskytla

1. Sociálna pôžička je bezúročná.
2. Sociálna pôžička sa poskytuje v hotovosti alebo bezhotovostným prevodom z účtu na účet právnickej alebo fyzickej osoby, od ktorej občan kupuje základné vybavenie domácnosti.

**§ 8**

**Záverečné ustanovenia**

1. Pokiaľ v tomto VZN nie je podrobnejšia úprava, odkazuje sa na zákon č. 195/1998 Z.z. o sociálnej pomoci v znení neskorších predpisov a zákon č. 599/2003 o pomoci v hmotnej núdzi
2. Tieto druhy sociálnej pomoci poskytované podľa VZN nie sú právne nárokovateľné
3. Žiadosti o poskytnutie jednorazovej dávky a sociálnej pôžičky sú prerokované zodpovedným zamestnancom obecného úradu, ktorý návrh predloží sociálnej komisii Obecného zastupiteľstva obce Vavrečka, ktorá odporučí starostovi obce prijatie alebo zamietnutie
4. Celkový objem finančných prostriedkov na sociálnu pomoc je schválený v rozpočte obce na príslušný kalendárny rok.
5. Toto VZN bolo schválené uznesením Obecného zastupiteľstva obce Vavrečka na svojom zasadnutí dňa 25.04.2008 uznesením č. 9/2008
6. Toto uznesenie nadobúda účinnosť dňom 13.05.2008**.**

Vo Vavrečke dňa 22.04.2008

Pavol H o l mí k

starosta obce

4